CELEX: C2007/199/17
Language: et
Date: 2007-08-25 00:00:00
Title: Liidetud kohtuasjad C-145/06 ja C-146/06: Euroopa Kohtu (kolmas koda) 5. juuli 2007 . aasta otsus (Commissione tributaria di secondo grado di Trento (Itaalia) eelotsusetaotlus) — Fendt Italiana Srl versus Agenzia Dogane Ufficio Dogane di Trento (Direktiiv 2003/96/EÜ — Energiatoodete ja elektrienergia maksustamise ühenduse raamistik — Direktiivi kohaldamisala — Mineraalõlid — Määrdeõlid, mis on mõeldud kasutamiseks muul otstarbel kui mootorikütuse või kütteainena — Väljajätmine — Direktiivi 92/81/EMÜ kehtetuks tunnistamine — Siseriiklik maksustamissüsteem)

25.8.2007   
            
            
               ET
            
            
               Euroopa Liidu Teataja
            
            
               C 199/11
            
         Euroopa Kohtu (kolmas koda) 5. juuli 2007. aasta otsus (Commissione tributaria di secondo grado di Trento (Itaalia) eelotsusetaotlus) — Fendt Italiana Srl versus Agenzia Dogane Ufficio Dogane di Trento
   (Liidetud kohtuasjad C-145/06 ja C-146/06) (1)
   
   (Direktiiv 2003/96/EÜ - Energiatoodete ja elektrienergia maksustamise ühenduse raamistik - Direktiivi kohaldamisala - Mineraalõlid - Määrdeõlid, mis on mõeldud kasutamiseks muul otstarbel kui mootorikütuse või kütteainena - Väljajätmine - Direktiivi 92/81/EMÜ kehtetuks tunnistamine - Siseriiklik maksustamissüsteem)
   (2007/C 199/17)
   Kohtumenetluse keel: itaalia
   Eelotsusetaotluse esitanud kohus
   Commissione tributaria di secondo grado di Trento
   Põhikohtuasja pooled
   
      Hageja: Fendt Italiana Srl
   
      Kostja: Agenzia Dogane Ufficio Dogane di Trento
   Kohtuasja ese
   Eelotsusetaotlus — Commissione tributaria di secondo grado di Trento — Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT L 283, lk 51; ELT eriväljaanne 09/01, lk 405), tõlgendamine — Muul otstarbel kui mootorikütuse või kütteainena kasutatavate määrdeõlide maksustamist ette nägeva siseriikliku seaduse kooskõla direktiiviga
   Resolutiivosa
   Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik ning mida on muudetud nõukogu 29. aprilli 2004. aasta direktiiviga 2004/75/EÜ, tuleb tõlgendada nii, et sellega ei ole vastuolus niisugune siseriiklik õigusnorm nagu see, mis on põhikohtuasjas kõne all ja mis näeb ette, et määrdeõlidele kohaldatavat tarbimismaksu kogutakse juhul, kui need õlid on mõeldud kasutamiseks või neid müüakse või kasutatakse muul otstarbel kui mootorikütuse või kütteainena.
   
      (1)  ELT C 143, 17.6.2006.